Source: http://tampere.cloudnc.fi/fi-FI/Toimielimet/Sivistys_ja_kulttuurilautakunta/Kokous_2412019/Yksityisen_varhaiskasvatuksen_esiopetuks(72467)
Timestamp: 2019-07-24 00:07:37+00:00
Document Index: 19359657

Matched Legal Cases: ['§ 7', '§ 59', '§ 2', '§ 4', '§ 5', '§ 6', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16']

Yksityisen varhaiskasvatuksen, esiopetuksen sekä koululaisten aamu- ja iltapäivätoiminnan valvontakertomus 2018 | Tampere esityslistat ja pöytäkirjat
Yksityisen varhaiskasvatuksen, esiopetuksen sekä koululaisten aamu- ja iltapäivätoiminnan valvontakertomus 2018
Sivistys- ja kulttuurilautakunta, kokous 24.1.2019
§ 7 Yksityisen varhaiskasvatuksen, esiopetuksen sekä koululaisten aamu- ja iltapäivätoiminnan valvontakertomus 2018
TRE:99/00.01.03/2019
Silvennoinen Marjatta, Asiakaspalvelupäällikkö
Asiakaspalvelupäällikkö Marjatta Silvennoinen, puh. 050 595 1038, etunimi.sukunimi@tampere.fi
Valvonta yksityisessä varhaiskasvatuksessa perustuu varhaiskasvatuslakiin. Uusi varhaiskasvatuslaki (540/2018) astui voimaan 1.9.2018. Uuden lain mukaan varhaiskasvatuksen valvontaviranomaisia on yksityisen palvelun tuottajan järjestämän varhaiskasvatuksen osalta Aluehallintovirasto, Valvira sekä kunnan toimielin tai sen määräämä viranhaltija. Esiopetuksen ja koululaisten aamu- ja iltapäivätoiminnan valvonta perustuu perusopetuslakiin (628/1998) ja -asetukseen (852/1998).
Lautakunnan tehtävänä on vastata palvelujen järjestämisestä, tuottamisesta ja kehittämisestä kaupunkistrategian ja talousarvion linjausten mukaisesti sekä vastata valtuuston ja kaupunginhallituksen asettamien tavoitteiden toteuttamisesta ja seurannasta. Sivistys- ja kulttuurilautakunta käsittelee vuosittain toimialueensa valvontaan liittyvän Varhaiskasvatuksen, esiopetuksen sekä koululaisten aamupäivä ja iltapäivätoiminnan valvonnan vuosisuunnitelman. Lasten ja nuorten palvelujen lautakunta on 24.5.2017 § 59 hyväksynyt valvontaan ja ohjaukseen liittyvät asiakirjat ja valvontakäyntien määrät vuositasolla. Päätöksen mukaan valvontakäyntejä tehdään yksityisiin päiväkoteihin, koululaisten aamupäivä- ja iltapäivätoimintaan ja ryhmäperhepäivähoitoon kerran vuodessa ja yksityisille perhepäivähoitajille joka toinen vuosi. Tämän lisäksi tehdään ennalta ilmoittamatonta valvontaa tarvittaessa.
Yksityisessä varhaiskasvatuksessa olevien lasten osuus Tampereen kaupungin varhaiskasvatuksessa olevista lapsista kasvoi edellisestä vuodesta noin kolmella prosentilla (2017: 20,12% ja 2018: 23,10%), yhteensä 309 lapsella. Vuoden aikana neljä uutta palveluseteliyksikköä aloitti toimintansa.
Valvontakäyntien lisäksi kaksi kertaa vuodessa kerättävät tiedot lapsiryhmistä ja henkilökunnasta ja henkilökunnan kelpoisuuksien tarkistaminen ovat tärkeä osa ennakoivaa valvontaa.
Valvonnan ja ohjauksen toiminnassa painotettiin ennalta ilmoittamattomia valvontakäyntejä vuonna 2018.
Yksityiseen varhaiskasvatukseen tehtiin vuoden 2018 aikana yhteensä 151 valvontakäyntiä, joista ennalta ilmoittamattomia käyntejä oli 26. Jokaisessa päiväkodissa käytiin kaksi kertaa ja ryhmäperhepäivähoidon yksiköissä käytiin kerran vuoden aikana. Perhepäivähoidon valvontakäyntejä tehtiin 53.
Yksityisten palveluntuottajien järjestämään koululaisten aamu- ja iltapäivätoimintaan tehtiin 38 valvontakäyntiä.
Valvonnan ja ohjauksen vuoden 2018 havaintojen ja käyntien pohjalta on koottu painopisteet ja kehittämiskohteet vuoden 2019 valvonnan vuosisuunnitelmalle.
Savisaari Lauri, Kulttuuri- ja vapaa-aikajohtaja
Yksityisen varhaiskasvatuksen, esiopetuksen sekä koululaisten aamu- ja iltapäivätoiminnan valvontakertomus 2018 merkitään tiedoksi.
Asiakaspalvelupäällikkö Marjatta Silvennoinen oli asiantuntijana paikalla asian käsittelyn aikana.
Taru Kuosmanen, Kristiina Järvelä, Marjatta Silvennoinen, Katri Mantere
Yksityisen varhaiskasvatuksen valvontakertomus 2018.pdf (pdf, 45 kt)
Kuuntele Yksityisen varhaiskasvatuksen valvontakertomus 2018.pdf
§ 2 Läsnäolo- ja puheoikeudet
§ 4 Ajankohtaiskatsaus (yhteistoiminta-alueen asia)
§ 5 Kaupin urheilupuiston tarveselvitys
§ 6 Taiteen perusopetusta antavien yksiköiden toimintakertomus 2017–2018
§ 8 Yksityisen varhaiskasvatuksen, esiopetuksen sekä koululaisten aamu- ja iltapäivätoiminnan valvonnan vuosisuunnitelma 2019
§ 9 Toiminta-avustusten myöntäminen koululaisten aamu- ja iltapäivätoiminnan järjestämiseksi vuonna 2019
§ 10 Sivistys- ja kulttuurilautakunnan kumppanuusavustukset vuodelle 2019
§ 11 Avustus talviuintisaunatoiminnan järjestämiseksi vuodelle 2019
§ 12 Festivaalien ja suurten yleisötapahtumien toiminta-avustukset vuodelle 2019
§ 13 Taiteen perusopetuksen opetustoimiluvan siirtäminen Tampereen Suzukikoululta Pirkanmaan musiikkiopistolle
§ 14 Pippuri-projektin päättyminen ja LAPE-muutosohjelman eteneminen
§ 15 Tiedotusaineisto
§ 16 Viranhaltijoiden päätösten otto-oikeus